**ANUNŢ**

privind acordarea de finanţare nerambursabilă din bugetul local al Oraşului Tăuţii Măgherăuş pe anul 2021 pentru domeniul **CULTURĂ**

Referitor la anunţul de participare publicat în Monitorul Oficial al României, partea a VI-a cu nr.129/08.07.2021 privind selecţia publică de proiecte de interes public local pentru acordarea de finanţare nerambursabilă din bugetul local al Oraşului Tăuţii Măgherăuş pe anul 2021, conform Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, prin prezenta vă aducem la cunoştinţă următoarele aspecte :

* pentru domeniul CULTURĂ s-a depus o singură propunere de proiect, iar potrivit art. 14, alin (2) şi (3) din Lg. 350/20005 „Autoritatea finanţatoare trebuie să repete procedura de selecţie de proiecte în cazul în care există un singur participant” iar dacă „În cazul în care în urma repetării procedurii numai un participant a depus propunerea de proiect, autoritatea finanţatoare are dreptul de a atribui contractul de finanţare nerambursabilă acestuia, în condiţiile legii”, drept urmare se repetă procedura de depunere a propunerilor de proiecte doar pentru domeniul cultură.

Informaţii privind condiţiile de finanţare şi procedura de selecţie a proiectelor sunt prevăzute în “Ghidul solicitantului” pentru domeniu cultură . Acestea se pot obţine de la sediul Primăriei Oraşului Tăuţii Măgherăuş, Compartiment Implementare Proiecte şi Strategii, de pe site-ul instituţiei [www.tautiimagheraus.ro](http://www.tautiimagheraus.ro) sau de la adresa de email: proiecte@tautiimagheraus.ro.

Solicitanţii vor depune documentaţia prevăzută în “Ghidul solicitantului” la Primăria Oraşului Tăuţii Măgherăuş, str. 1, nr. 194, Biroul Relații cu Publicul.

 **Data limită de depunere a propunerilor de proiecte pentru domeniul cultură este 20.08.2021, ora 12.00.**

Selecţia şi evaluarea proiectelor în vederea finanţării nerambursabile vor fi efectuate de comisiile de evaluare în perioada 23.08.2021-27.08.2021.

Pentru domeniul cultură a fost alocată suma de 100.000 lei de la bugetul local pentru finanţări nerambursabile pentru anul de execuţie financiară 2021, conform bugetului general al Oraşului Tăuţii Măgherăuş pe anul 2021, aprobat prin H.C.L. nr. 48/2021 şi a programului anual aprobat prin H.C.L. nr. 84/2021.

Atribuirea contractelor de finanţare nerambursabilă se va face pe bază de selecţie de oferte de către comisia aprobată prin Hotărârea Consiliului Local. Comisia de selecţie va comunica solicitanţilor neselectaţi, la încheierea procedurii, motivele neacordării finanţării, iar celor selecţionaţi nivelul sumelor aprobate în vederea încheierii contractelor de finanţare în maxim 30 de zile de la încheierea evaluării.

Autoritatea finanţatoare: Oraşul Tăuţii Măgherăuş reduce termenul de depunere a solicitanţilor pentru cele trei domenii, de la 30 de zile la 15 zile, conform prevederilor art. 20, alin. (2) din legea 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare. Accelerarea procedurii de selecţie se datorează repetării procedurii de selecţie conform art. 14 din Lg.350/2005 şi necesităţii de demarare a proiectelor asociaţiilor, care solicită finanţare nerambursabilă din bugetul local al oraşului, având în vedere întârzierea provocată de situaţia epidemiologică determinată de răspândorea virusului SARS-CoV-2.

Lista beneficiarilor finanţării nerambursabile va fi aprobată prin hotărâre a Consiliului Local al Oraşului Tăuţii Măgherăuş.

Programul anual a fost publicat în Monitorul Oficial al Romaniei, Partea a VI-a cu nr. 122/29.06.2021.

Anunţul de participare a fost publicat în Monitorul Oficial al României, Partea a VI-a cu nr. 146/02.08.2021.

Oraşul Tăuţii Măgherăuş,

Primar,

MARINESCU Dumitru